Časť 1. – Družičky v úlohe svadobnej agentky
Plánujete svadbu a rozmýšľate, čo zvládnete sama a koho zaangažujete navyše? Hádžete si mincou medzi kamarátskymi družičkami a svadobnou agentúrou? Pozreli sme sa na to z prakticko-pragmatickej stránky a prišli sme na nasledovné:
Čo za vás urobia družičky?
Družičky pomôžu vybrať svadobné šaty
Toto si spolu naozaj užite. Ak máte veľmi blízku družičku, zoberte ju na skúšku šiat možno skôr ako maminu. Mladší a modernejší pohľad na vec v tomto smere nie je od veci.
Svadobné doplnky doladia družičky
Na návštevu salónu si rezervujte radšej viac času ako menej. Verte, že ho budete potrebovať. :)
Schvália alebo zavrhnú šaty pre družičky :)
Hoci máte svoje predstavy, nechajte aj družičky vyjadriť sa k tomu, do čoho ich chcete obliecť. Tiež sa chcú na vašej svadbe páčiť, aj na ne budú pri kráčaní pred oltár upierať oči všetci zúčastnení a aby vám mohli robiť usmievavé pozadie na fotkách :), potrebujú sa cítiť dobre a pohodlne.
Družičky vyrobia drobnosti na svadobnú výzdobu
Ak plánujete vyrobiť si nejaké štýlové svadobné drobotinky DYI, teda vlastnoručne, zaangažujte ruky družičiek. Pri výrobe menoviek, menu kariet či zasadacieho poriadku sa môžete dobre zabaviť a zároveň prispieť k detailom svadobnej výzdoby
S výberom darčeka pre ženícha pomôžu družičky
Chystáte prekvapiť svojho vyvoleného v deň vašej svadby nielen vaším perfektným lookom, ale aj niečím malým navyše? Urobte si brainstorming a windowshopping s družičkami. O zábavu určite nebude núdza.
Rozlúčková party v réžii družičiek
Tak toto nechajte úplne v ich kompetenciách. Nemusíte predsa vedieť o úplne všetkom a nechať sa rozmaznávať prekvapeniami nie je tak celkom na škodu :) .
Družičky vám nakúpia kopu darčekov
Aby ste na ne nezabudli ani po svadbe. :)
Zorganizujú prekvapenie počas svadobného večera
A prekvapení budú nielen hostia, ale aj vy, tomu verte. :)
Družičky absolvujú s vami (aj za vás)
Svadobný účes a líčenie, manikúra aj pedikúra, prípadne iné vylepšovacie procedúry budú potešením aj pre družičky.
Aj družičky budú chudnúť do svadobných šiat
Ony teda do družičkovských šiat :) . Každopádne je viac ako vhodné mať na túto činnosť sparingpartnera.
Družičky s vami rady vyberú svadobnú výzdobu a kyticu
Vytešte sa spolu na pekných veciach a naopak, tie náročnejšie na plánovanie prenechajte iným. Veď predsa nechcete svoje družičky zodrať už pred svadbou.
Družičky absolvujú aj svadobné fotenie
Samozrejme nie ako náhrada ženícha, ale ako vaša podpora alias nositeľky kabelky so všetkými potrebnými drobnosťami.
Prečítajte si aj: Časť 2. – S čím pomôže svadobná agentúra
Zdroj obrázkov: Pinterest